مرحبا اخواني واخواتي ...
قدمت على برنامج IOM لما كنت بالعراق قبل 4 سنوات او اكثر بقليل وبعدين هاجرت الى دولة اوروبية طلبت اللجوء وبعد انتظار سنتين للاسف ماكو اي رد.. وقررت انه احول ملفي على الدولة الاوروبية الي اني عايش بيها حاليا.. عندي عدة اسئلة واريد من اهل الخبرة يجاوبوني:
1. أكدر انقل ملفي؟ وشنو الاجراءات الي اسويها؟
2. في حالة نقل الملف، هل ملف اللجوء بالدولة الي اني بيها راح ينغلق؟ وشنو الامتيازات الي احصلها؟ يعني سكن او راتب او اي شي لان مثل متعرفون اوروبا غالية مو مثل تركيا تكدر تدبر نفسك.
3. السؤال الاهم، صارلي سنتين مشايف زوجتي واطفالي عايشين وية اهلي بالعراق، اكو طريقة اكدر اطلب من ال IOM تجيبهم؟ او اكدر اروح اشوفهم بس حتى لو بتركيا اروح اشوفهم مو مشكلة..
4. اي معلومات اضافية عندكم ساعدوني بيها الله يخليكم لان كلش محتاج مساعدتكم.
ولكم جزيل الشكر مقدماً
الاخ الكريم
حضرتك طالع لجوء لاوروبا بشكل رسمي او دخلت بشكل غير رسمي وتنتظر بالكمب لحين قبول لجوءك؟
الشغلة الثانية لو كان عندك رفض او امر ترحيل من الدولة اللي انت بيها فتكدر تروح لاي من دول الجوار العراقي
وتقدم لجوء من جديد وطبعا بامكانك ان تجمع عائلتك معك بهل حالة ورفض اللجوء من اوروبا مارح يأثر على طلب اللجوء بال يو ان
الشئ الاخر هو انه هل ملفك بال اي او ام لازال مفتوح ام انه مغلق ؟
اذا مفتوح فتكدر تنقله لكن مو لاوروبا بل الى الاردن ومصر ايضا حسب علمي
اما شغلة تنقل ملف من الiom الى اوروبا فغير ممكن
بالتوفيق .